***ELEMENTI I KRITERIJI PRAĆENJA I OCJENJIVANJA ZA IZBORNU NASTAVU STRANOG JEZIKA***

***ZA IV . I VIII. RAZRED***

**Elementi praćenja uspjeha učenika tijekom obrazovnog razdoblja u učeničkom imeniku:**

Razumijevanje

Govorne sposobnosti

Sposobnosti pismenog izražavanja

Jezične zakonitosti(5.-8.razred)/Zalaganje(4.razred)

U kategoriji ***razumijevanje***mogu biti obuhvaćene pismene i usmene provjere u vidu raznih zadataka koji se odnose na razumijevanje pisanog i slušanog teksta (odgovaranje na pitanja, prevođenje, logičko povezivanje, opći dojam razumijevanja i snalaženja u tekstu...)

Kategorija ***govorne*** ***sposobnosti*** podrazumijeva snalaženje pri prepričavanju teksta, izražavanju vlastitih misli i komunikaciji u razredu.

U ovu kategoriju spada i ocjenjivanje recitacija.

***Sposobnost pisanog izražavanja***– obuhvaća razne oblike zadataka kojima se provjerava sposobnost učenika da stečena znanja primjeni u pisanom obliku: pisanje slobodnih i vođenih sastava, pisanje razglednice, pisma, poruke, dijaloga, kolaž testovi (zadaci nadopunjavanja...).Kontinuirano se prati rad i zalaganje na satu, izvršavanje domaćih zadataka, popunjavanje bilježnice i radne bilježnice koja se može i ocijeniti u rubriku pisano izražavanje.

**Mjerila za elemente:**

Element: razumijevanje

***Odličan***: učenik razumije sugovornika i usmena izlaganja u normalnom tempu, razumije pisani i slušani tekst u potpunosti, s lakoćom vlada materijom i vještinama i povezuje sadržaje; lako i u potpunosti razumije pitanja.

***Vrlo******dobar***: razumije pitanja u normalnom govornom tempu, ali je potrebno ponekad nešto ponoviti; razumije pisani i slušani sadržaj u cijelosti, ali ne i svaku pojedinost.

***Dobar***: razumije izlaganja i pitanja postavljena sporijim tempom, ponekad je nužno ponoviti ili pojednostaviti neke dijelove rečenice.

***Dovoljan***: ima minimum razumijevanja i napreduje uz pomoć profesora koji ga vodi

kroz materiju; ima teškoća u razumijevanju izlaganja, jedva shvaća uz objašnjenja i pojednostavljenja; slabo razumijeva pisanu i slušanu materiju.

***Nedovoljan****:* ne razumije usmena izlaganja, slušanu ili pisanu materiju ni uz pomoć nastavnika.

Element: govorne sposobnosti

***Odličan***: učenik slobodno i bez oklijevanja izriče svoje misli; aktivan je u konverzaciji, čita i priča s razumijevanjem korektno i tečno s pravilnim izgovorom, fluentno čita i govori bez većih gramatičkih grešaka; zanimljivo i stilski ujednačeno se izražava

***Vrlo dobar*:** učenik čita i govori korektno, ali je u pojedinim elementima nesiguran; govori uz manje gramatičke greške, koje međutim ne utječu na razumijevanje smisla rečenice; ponekad upotrijebi riječ ili frazu neadekvatno, te s pogrešnim izgovorom; govori prirodnom brzinom.

***Dobar*:** učenik se može sporazumijevati i pri tome se služi skromnim fondom riječi; smisao je ponekad nejasan zbog gramatičkih grešaka i pogrešnog redoslijeda riječi; ima poteškoća u čitanju, izgovoru i intonaciji, ali je cjelina prihvatljiva i razumljiva

***Dovoljan***: učenik pravi ozbiljne greške u konverzaciji i izgovoru zbog čega se teško zaključuje što želi reći; rijetko nalazi odgovarajuće riječi i fraze, teško se izražava, a riječnik mu je oskudan; u izgovoru pravi ozbiljne gramatičke greške koje dovode u pitanje razumijevanje teksta; govori sporo i s puno oklijevanja

***Nedovoljan****:* učenik se ne može samostalno izražavati u usmenom obliku; jedva savladava najosnovniji vokabular, a loš izgovor onemogućuje razumijevanje sadržaja; nije savladao ni najosnovnije gramatičke strukture

Element: sposobnosti pisanog izražavanja

***Odličan****:* učenik može pismeno izraziti svoje misli samostalno i bez većih gramatičkih i ortografskih grešaka;

***Vrlo dobar****:* učenik pismeno izražava svoje misli samostalno uz poneke gramatičke i ortografske greške;

***Dobar****:* učenik ne može bez pomoći izraziti svoje misli pismenim putem i pravi veće ortografske i gramatičke greške;

***Dovoljan****:* učenik nije sposoban samostalno se pismeno izražavati, pravi česte i ozbiljne ortografske i gramatičke greške;

***Nedovoljan****:*pravi krupne greške u pismenom izražavanju i u osnovnim gramatičkim oblicima.

Element: jezične zakonitosti

***Odličan****:* potpuno poznaje jezične zakonitosti ! te ih točno primjenjuje.

***Vrlo dobar****:* poznaje jezične zakonitosti te ih uglavnom točno primjenjuje uz poneku grešku vezanu za nepravilne oblike jezičnih struktura

***Dobar****:* većinu zadataka točno rješava, primjenjuje pravila s dosta grešaka.

***Dovoljan****:* minimalno 50% zadataka rješava točno, ali ne poznaje zakonitosti.

*N****edovoljan:*** učenik ne zna primijeniti gramatička pravila niti ih upotrijebiti u kontekstu;

U pisanoj provjeri rješivost je manja od 50 %.

Element: zalaganje ?

***Odličan***: učenik uvijek i samoinicijativno surađuje tijekom nastavnog procesa; rado sudjeluje u svim oblicima rada i potiče druge na što bolji rad; revan je u pisanju domaćih radova

***Vrlo dobar***: učenik uglavnom aktivno sudjeluje u različitim oblicima rada, revan je u pisanju domaćih radova.

***Dobar***: učenik je povremeno aktivan u radu te samo ponekad nudi odgovore, uglavnom uz poticaj i pomoć učitelja; ponekad zaboravlja na domaći rad.

***Dovoljan***: učenik veoma rijetko sudjeluje u nastavnom procesu; često je pasivan i rastresen, ponekad se i neprimjereno ponaša; nije redovit u pisanju domaćih radova.

***Nedovoljan****:* učenik ni uz poticaj i pomoć učitelja ne sudjeluje u radu; svojom rastresenošću i neprimjerenim ponašanjem ometa ostale učenike; nije revan u domaćim radovima.

Za učenike razredne nastave profesor se može, ali i ne mora pridržavati bodovne liste vrednovanja pisanih provjera za učenike predmetne nastave.

Za učenike predmetne nastave vrijedi sljedeće bodovanje pisanih provjera, izraženo u postotcima:

**0% - 45% = 1**

**45% - 60 = 2**

**60% - 78% = 3**

**78% - 90% = 4**

**90% - 100%=5**

Otkrije li profesor da učenik prilikom pismenih provjera prepisuje, ima pravo učeniku oduzeti test, te se takav test vrednuje s negativnom ocjenom.

Kod usmenih odgovora profesori pridržavaju pravo vlastitog pristupa i vrednovanja, ali uvijek sukladno obrađenim sadržajima.

Svaki profesor zadržava pravo pri pismenoj i usmenoj provjeri ocijeniti dvije komponente učenikovog znanja.

**Zaključna ocjena** proizlazi iz svih prethodno navedenih elemenata, ukupne aktivnosti učenika kroz oba polugodišta te ocjena iz rubrike opisnog praćenja učenika. Zaključna ocjena na kraju nastavne godine ne mora proizlaziti iz aritmetičke sredine upisanih ocjena, osobito ako je učenik pokazao napredak u drugom polugodištu. Na nastavi engleskog jezika aktivnost učenika se ne bilježi u rubrici, već u opisnom praćenju. Može se izraziti i opisno i brojčano, te kao takva predstavlja jedan od kriterija za donošenje zaključne ocjene. Ipak, u izbornoj nastavi talijanskog i njemačkog jezika (samo za 4. razred) aktivnost se brojčano bilježi u rubrici.

Učenik mora biti pozitivno ocijenjen u elementima 'razumijevanja' i 'govornih sposobnosti', te 'jezičnih zakonitosti' kako bi na kraju nastavne godine dobio pozitivnu ocjenu iz stranog jezika. U slučaju negativne ocijenjenosti elementa 'sposobnosti pismenog izražavanja', učenik ipak može biti pozitivno ocijenjen na kraju nastavne godine. Pozitivna ocijenjenost po elementu se odnosi na prevagu pozitivnih nad negativnim ocjenama. Međutim, ukoliko je učenik dio gradiva ispravio naknadno, unosi mu se jedna pozitivna ocjena u rubriku, uz napomenu u opisno praćenje. Isto tako, učenik može biti negativno ocijenjen određenu nastavnu cjelinu, a da na kraju ima pozitivnu zaključnu ocjenu. Dakle, ne mora sve cjeline biti pozitivno ocijenjen, odnosno sve cjeline ispraviti.

Pri riješavanju **zadataka objektivnog tipa**, svaki točan odgovor boduje se jednim bodom. Ocjena ovisi o gore napisanim postotcima.

**Diktati** su prilagođeni uzrastu učenika (niži razredi kraće i jednostavnije rečenice, viši razredi duže i složenije rečenice). Diktat treba najaviti 5 dana ranije i traje do 15 minuta.

\*Kriteriji pisanja diktata: 5.raz. do 40 riječi

6.raz. do 50 riječi

7.raz. do 60 riječi

8.raz. do 70 riječi

Obrazovna postignuća iz diktata kao kratkih pisanih provjera se upisuju u rubriku za bilješke u imeniku.

Kriterij ocjenjivanja za 5. i 6.razred je sljedeći: **ocjena 5** – do 3 greške; **ocjena 4** – od 4 do 6 grešaka; **ocjena 3** – od 7 do 9 grešaka; **ocjena 2** – od 10 do 12 grešaka. Kriterij ocjenjivanja za 7. i 8. razred je sljedeći: **ocjena 5** – do 4 greške; **ocjena 4** – od 5 do 8 grešaka; **ocjena 3** – od 9 do 12 grešaka; **ocjena 2** – od 13 do 16 grešaka. Ovaj kriterij može biti blaži ukoliko je riječ o zahtjevnom tekstu, ali ne smije biti stroži.Jedna greška se odnosi na pogrešno napisanu riječ bez obzira na broj pogrešno napisnih slova u njoj. Ukoliko se pogrešno napisana riječ ponavlja, ona se broji kao jedna pogreška.

Učenici razredne nastave ne pišu diktat istog opsega kao i učenici predmetne nastave, te se diktat zbog toga ne smatra samostalnim pisanim uratkom koji se planira u vremeniku. Ipak elementi diktata su inkorporirani u redovite pisane provjere.

U 6. 7. i 8. razredu piše se po jedan **vođeni sastav** u 2.polugodištu. Broj potrebnih riječi treba prilagoditi razredu i obrađenom gradivu i to:

* 6. razred (30/50) riječi
* 7. razred (50/70) riječi
* 8. razred (70/100) riječi

Također je potrebno postaviti pitanja ili dati naputke koji će učenika voditi u sastavljanju i odgovoranju na temu. Kriteriji za ocjenjivanja vođenog sastava su:

***Odličan***: učenik u potpunosti izvršava zadani zadatak ( broj riječi, odgovori na pitanja);točno i bez ili uz minimalni broj grešaka primjenjuje ortografska i gramatička pravila; koristi bogat vokabular; povezuje ideje I strukture kako bi tekst bio i stilistički ujednačen.

***Vrlo dobar***: učenik u potpunosti izvršava zadani zadatak; piše jednostavne rečenice s malim brojem ortografskih i gramatičkih grešaka vezanim najčešće uz nepravilne oblike.

***Dobar***: učenik u potpunosti izvršava zadani zadatak; koristi jednostavne i kratke rečenice s velikim brojem grešaka; nedostaje veze među rečenicama; vokabular je siromašan.

***Dovoljan***: izvršava zadatak; koristi izrazito kratke odgovore i oskudan vokabular; pogrške su česte i uočljive, ali je tekst u cjelini razumljiv.

***Nedovoljan***: zadatak nije ispunjen; nema zadanog broja riječi ni odgovora na pitanja; broj grešaka ometa razumijevanje teksta.